seungwon929/Th-miracl huggingface dataset:
สำนักงานทรัพยากรน้ำแห่งชาติ

สำนักงานทรัพยากรน้ำแห่งชาติ หรือชื่อเดิม สำนักงานบริหารจัดการทรัพยากรน้ำแห่งชาติ (, ชื่อย่อ: ONWR, สทนช.) เป็นส่วนราชการที่อยู่ในบังคับบัญชาขึ้นตรงต่อ นายกรัฐมนตรี สังกัดสำนักนายกรัฐมนตรี ตามมาตรา 7 แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ และที่แก้ไขเพิ่มเติม โดยจัดตั้งขึ้นตามคำสั่งหัวหน้าคณะรักษาความสงบแห่งชาติ ที่ ๔๖/๒๕๖๐ เรื่อง การจัดตั้งสำนักงานบริหารจัดการทรัพยากรน้ำแห่งชาติ เมื่อวันที่ 25 ตุลาคม พ.ศ. 2560 ทำหน้าที่บูรณาการข้อมูลสารสนเทศ ฝ่ายแผนงาน โครงการ ฝ่ายงบประมาณบริหารจัดการ และฝ่ายติดตามและประเมินผลการบริหารจัดการทรัพยากรน้ำ เพื่อประโยชน์ในการกำหนดนโยบายการบริหารจัดการทรัพยากรน้ำทั้งระบบ โดยมีเลขาธิการสำนักงานทรัพยากรน้ำแห่งชาติเป็นผู้บังคับบัญชาสูงสุด

มีที่ทำการชั่วคราวอยู่ที่ สำนักงานคณะกรรมการข้าราชการพลเรือน หรือ ก.พ. เดิมก่อนจะย้ายไปอาคารจุฑามาศ เขตหลักสี่ เนื่องจากที่ทำการเดิมมีพื้นที่คับแคบ

ต่อมาในวันที่ 22 มกราคม พ.ศ. 2561 ได้มีการเปลี่ยนชื่อหน่วยงานจาก "สำนักงานบริหารจัดการทรัพยากรน้ำแห่งชาติ" เป็น "สำนักงานทรัพยากรน้ำแห่งชาติ" และเปลี่ยนตำแหน่งผู้บังคับบัญชาสูงสุดจากผู้อำนวยการเป็นเลขาธิการ

สำนักงานทรัพยากรน้ำแห่งชาติ แบ่งส่วนราชการภายใน ตามกฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2561 ซึ่งประกาศในราชกิจจานุเบกษา เล่ม ๑๓๕ ตอนที่ ๘ ก วันที่ 16 กุมภาพันธ์ 2561 ดังนี้
บรางโค ครือเฟเอฟสกี

บรางโค ครือเฟเอฟสกี (; เกิด 12 ตุลาคม ค.ศ. 1962) เป็นนักการเมืองประเทศมาซิโดเนีย เขาเคยดำรงตำแหน่งนายกรัฐมนตรีของประเทศมาซิโดเนียเมื่อพ.ศ. 2535 ถึง พ.ศ. 2541 และอีกครั้งจากพ.ศ. 2545 ถึงพ.ศ. 2547

ต่อมาเขาก็ดำรงตำแหน่งประธานาธิบดีแห่งสาธารณรัฐมาซิโดเนียพ.ศ. 2547 ถึง พ.ศ. 2552 และยังได้ดำรงตำแหน่งผู้บริหารสหภาพประชาธิปไตยทางสังคมมาซิโดเนียอีกด้วย

บรางโค ครือเฟเอฟสกีเกิดที่ซาราเจโว สหพันธ์สาธารณรัฐสังคมนิยมยูโกสลาเวีย (ปัจจุบันคือประเทศบอสเนียและเฮอร์เซโกวีนา) ในปีพ.ศ. 2529 เขาได้รับปริญญาตรีสาขาวิทยาการคอมพิวเตอร์จากโรงเรียนวิศวกรรมไฟฟ้าที่มหาวิทยาลัยในสโกเปีย

เขาได้รับการเลือกตั้งเป็นสมาชิกสมัชชาแห่งสาธารณรัฐสังคมนิยมมาซิโดเนียในการเลือกตั้งพรรคคอมมิวนิสต์แห่งแรกในยูโกสลาเวียเมื่อพ.ศ. 2533 หลังจากดำรงตำแหน่งเป็นหัวหน้าแผนกที่บริษัท เซโมส ในสโกเปียเป็นเวลาหลายปี อดีตหัวหน้าคอมมิวนิสต์ให้เขาอยู่ที่สหภาพโซเวียตในมาซิโดเนียตั้งแต่เดือนเมษายน พ.ศ. 2534

เมื่อวันที่ 5 กันยายน พ.ศ. 2535 เขากลายเป็นนายกรัฐมนตรีคนที่สองของประเทศมาซิโดเนียหลังจากที่เขาถอนตัวจากยูโกสลาเวียและยังคงดำรงตำแหน่งอีกสี่ปีหลังจากการเลือกตั้งเมื่อเดือนธันวาคม พ.ศ. 2537

เขาดำรงตำแหน่งนายกรัฐมนตรีตั้งแต่ปีพ.ศ. 2535 ถึง พ.ศ. 2541 และตั้งแต่ปีพ.ศ. 2545 ถึง พ.ศ. 2547

เขาชนะเลือกตั้งประธานาธิบดีเดือนเมษายน พ.ศ. 2547 กับ Saško Kedev และเข้ารับตำแหน่งใน 12 พฤษภาคม พ.ศ. 2547 จากนั้นเขาก็ลาออกในฐานะนายกรัฐมนตรี
ภาวะน้ำตาลสูงในเลือด

ภาวะน้ำตาลสูงในเลือด หรือภาวะกลูโคสสูงในเลือด () หมายถึง ภาวะที่ระดับน้ำตาลในเลือดสูงกว่า 11.1 มิลลิโมลต่อลิตร (200 มิลลิกรัมต่อเดซิลิตร) แต่มักไม่ปรากฏอาการจนค่าสูงกว่า 15–20 มิลลิโมลต่อลิตร (~250–300 มิลลิกรัมต่อเดซิลิตร) ผู้รับการทดลองที่มีพิสัยต้องกันระหว่าง ~5.6 ถึง ~7 มิลลิโมลต่อเดซิลิตร (100–126 มิลลิกรัมต่อเดซิลิตร) ตามแนวทางของสมาคมเบาหวานอเมริกา ถือว่ามีภาวะน้ำตาลสูงในเลือดเล็กน้อย ส่วนหากมีค่าสูงกว่า 7 มิลลิโมลต่อเดซิลิตร (126 มิลลิกรัมต่อเดซิลิตร) โดยทั่วไปถือว่าเป็นเบาหวาน สำหรับเบาหวาน ระดับน้ำตาลที่ถือว่ามีภาวะน้ำตาลสูงเกินไปในเลือดแตกต่างกันได้ตามบุคคล ส่วนใหญ่เนื่องจากขีดแบ่งกลูโคสของไต และความทนทานต่อกลูโคสโดยรวม แต่โดยเฉลี่ย ระดับเรื้อรังสูงกว่า 10–12 มิลลิโมลต่อลิตร (180–216 มิลลิกรัมต่อเดซิลิตร) จะก่อให้เกิดความเสียหายต่ออวัยวะที่สังเกตได้ตามเวลา
เบาหวานชนิดที่ 2

เบาหวานชนิดที่ 2 เป็นความผิดปกติของเมแทบอลิซึมระยะยาวซึ่งมีลักษณะคือ ภาวะน้ำตาลสูงในเลือด การดื้ออินซูลิน และการขาดอินซูลินโดยสัมพัทธ์ อาการโดยทั่วไปได้แก่ กระหายน้ำเพิ่มขึ้น ปัสสาวะมากและน้ำหนักลดที่อธิบายสาเหตุไม่ได้ นอกจากนี้ ยังอาจมีอาการหิวบ่อย รู้สึกเหนื่อย และปวดไม่หาย อาการมักมาอย่างช้า ๆ ภาวะแทรกซ้อนระยะยาวจากภาวะน้ำตาลสูงในเลือดรวมถึงโรคหัวใจ โรคหลอดเลือดสมอง โรคจอตาเหตุเบาหวานซึ่งอาจเป็นเหตุให้ตาบอด ไตวายและมีการไหลเวียนโลหิตในแขนขาน้อยซึ่งอาจทำให้ต้องตัดอวัยวะออก อาจเกิดภาวะน้ำตาลสูงในเลือดและออสโมลาริตีสูง (hyperosmolar hyperglycemic state) ทว่า ภาวะเลือดเป็นกรดจากคีโตน (ketoacidosis) พบไม่บ่อย

เบาหวานชนิดที่ 2 ส่วนใหญ่เกิดจากโรคอ้วนและการขาดการออกกำลังกาย บางคนมีความเสี่ยงทางพันธุกรรมมากกว่าคนทั่วไป มีผู้ป่วยเบาหวานชนิดที่ 2 คิดเป็นประมาณ 90% ของผู้ป่วยเบาหวานทั้งหมด ส่วนอีก 10% ที่เหลือเป็นเบาหวานชนิดที่ 1 และเบาหวานแห่งครรภ์เป็นหลัก ในเบาหวานชนิดที่ 1 มีระดับอินซูลินทั้งหมดลดลงเพื่อควบคุมน้ำตาลในเลือด เนื่องจากการเสียเซลล์บีตาที่ผลิตอินซูลินในตับอ่อนเหตุภาวะภูมิต้านตนเอง การวินิจฉัยโรคเบาหวานทำได้โดยการตรวจเลือด เช่น ระดับกลูโคสในพลาสมาขณะอดอาหาร การทดสอบความทนกลูโคสทางปากหรือฮีโมโกลบินไกลเคต (glycated hemoglobin, A1C)

เบาหวานชนิดที่ 2 ป้องกันได้ส่วนหนึ่งโดยการรักษาน้ำหนักให้ปกติ ออกกำลังกายสม่ำเสมอและรับประทานอาหารอย่างเหมาะสม การรักษามีการออกกำลังกายและเปลี่ยนแปลงอาหาร หากระดับน้ำตาลในเลือดไม่ลดลงอย่างเพียงพอ ตรงแบบแนะนำให้ยาเมตฟอร์มิน (metformin) หลายคนอาจลงเอยด้วยการฉีดอินซูลิน ในผู้ที่ต้องใช้อินซูลิน แนะนำให้ตรวจระดับน้ำตาลในเลือดเป็นประจำ ทว่า อาจไม่จำเป็นในรายที่รับประทานยา การผ่าตัดโรคอ้วน (bariatric surgery) มักทำให้โรคเบาหวานดีขึ้นในผู้ป่วยอ้วน

อัตราเบาหวานชนิดที่ 2 เพิ่มขึ้นมากนับแต่ปี 2503 ในทำนองเดียวกับโรคอ้วน ในปี 2558 มีประชากรประมาณ 392 ล้านคนได้รับการวินิจฉัยเป็นโรคเบาหวานชนิดที่ 2 เมื่อเทียบกับประมาณ 30 ล้านคนในปี 2528 ตรงแบบโรคเริ่มในวัยกลางคนหรือสูงอายุ แม้อัตราเบาหวานชนิดที่ 2 กำลังเพิ่มขึ้นในคนหนุ่มสาว เบาหวานชนิดที่ 2 สัมพันธ์กับการคาดหมายคงชีพสั้นลงสิบปี
รายชื่อบุคคลในยุคสามก๊ก (ช)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ช รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
โรงเรียน ชด.ศึกษาสงเคราะห์ 1

โรงเรียน ชด.ศึกษาสงเคราะห์ 1 ตั้งอยู่เลขที่ 49 หมู่ที่ 1 ตำบลม่วงเจ็ดต้น อำเภอบ้านโคก จังหวัดอุตรดิตถ์ 
สังกัดสำนักงานเขตพื้นที่การศึกษาประถมศึกษาอุตรดิตถ์ เขต 2 
เปิดสอนตั้งแต่ชั้นอนุบาล จนถึงชั้นประถมศึกษาปีที่ 6 
มีราษฎรอาศัยอยู่ในเขตบริการทางการศึกษา 2 หมู่บ้าน คือ หมู่ 1 บ้านห้วยน้อยกา หมู่ที่ 6 บ้านซำผาก้าม 
ห่างจากที่ว่าการอำเภอบ้านโคกระยะทางประมาณ 24 กิโลเมตร 
ห่างจากจังหวัดอุตรดิตถ์ไปทางทิศตะวันออกเฉียงเหนือ ระยะทางประมาณ 146 กิโลเมตร โดยทางหลวงหมายเลข 1047 สายอุตรดิตถ์ - บ้านโคก

ชื่อสถานศึกษา โรงเรียน ชด.ศึกษาสงเคราะห์ 1
ตั้งอยู่เลขที่ 49 หมู่ที่ 1 ตำบลม่วงเจ็ดต้น อำเภอบ้านโคก จังหวัดอุตรดิตถ์ 
สังกัดสำนักงานเขตพื้นที่การศึกษาประถมศึกษาอุตรดิตถ์ เขต 2 เบอร์โทรสถานศึกษา 055 - 049833
โรงเรียน ชด.ศึกษาสงเคราะห์ 1 มีพื้นที่ 11 ไร่ 17 ตารางวา ตั้งอยู่บนที่ราบลุ่มเชิงเขา มีอาณาเขตติดต่อกับบริเวณต่าง ๆ ดังนี้

โรงเรียนชด.ศึกษาสงเคราะห์ 1 เดิมชื่อว่า “โรงเรียนไกลคมนาคมที่ 5” (บ้านห้วยน้อยกา) เป็นโรงเรียนของตำรวจตระเวนชายแดน กระทรวงมหาดไทยโดยหน่วย ต.ช.ด. บว. 608 อำเภอน้ำปาด จังหวัดอุตรดิตถ์ ได้ออกลาดตระเวน และได้ปฏิบัติการทางจิตวิทยา 
และต่อมาเปลี่ยนชื่อเป็น“โรงเรียนชด.ศึกษาสงเคราะห์ 1” เพื่อเป็นอนุสรณ์ แก่ ต.ช.ด. เปิดการเรียนการสอน ตั้งแต่ ป.1 – ป.3 ในสมัยนั้น

ปัจจุบันโรงเรียน “ชด.ศึกษาสงเคราะห์ 1” เปิดทำการเรียนการสอนตั้งแต่ระดับชั้นอนุบาล 1 ถึงชั้นประถมศึกษาปีที่ 6 มีจำนวนนักเรียน 45 คน จำนวนข้าราชการครู 2 คน ชาย 1 คน หญิง 1 คน ไปช่วยราชการ 1 คน คน ครูวิกฤต 1 คน ครูคณิตศาสตร์ 1 คน ครูพี่เลี้ยงเด็กพิการ 1 ครูอัตราจ้าง 1 คน ลูกจ้างชั่วคราว 1 คน และปัจจุบันมี นายอิชช์กันต์ ศรีวรวิทย์ ดำรงตำแหน่งผู้อำนวยการโรงเรียน ชด.ศึกษาสงเคราะห์ 1
รายชื่อบุคคลในยุคสามก๊ก (ซ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ซ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
คณะเทคโนโลยีการจัดการ มหาวิทยาลัยเทคโนโลยีราชมงคลอีสาน

คณะเทคโนโลยีการจัดการ มหาวิทยาลัยเทคโนโลยีราชมงคลอีสาน () เป็น1ใน2 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตสุรินทร์ เดิมเกิดจากคณะวิชา เศรษฐศาสตร์และบริหารธุรกิจเกษตร คณะวิชาศึกษาทั่วไป และภาควิชาเกษตรศึกษา
คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน

คณะเกษตรศาสตร์และเทคโนโลยี มหาวิทยาลัยเทคโนโลยีราชมงคลอีสาน () เป็น1ใน2 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตสุรินทร์ พัฒนามาจากโรงเรียนประถมกสิกรรม ที่เปิดสอนวิชาชีพทางการเกษตร ตั้งขึ้นเมื่อปี พ.ศ. 2470 ชื่อ "โรงเรียนศรีสุรินทร์กสิกรรม" เป็นโรงเรียนประเภทวิสามัญกสิกรรม สังกัดกรมวิสามัญ เปิดสอนที่ระดับประถมสามัญคือ อยู่ในเกณฑ์บังคับเรียน (ประถม 1-3) และประถมวิสามัญ (4-6) รวมเรียกว่าประถมบริบูรณ์ เปิดรับนักเรียนเมื่อวันที่ 13 มิถุนายน พ.ศ. 2473
อาเซียนฟุตซอลแชมเปียนชิพ 2017

การแข่งขัน อาเซียนฟุตซอลแชมเปียนชิพ 2017 เป็นการแข่งขันครั้งที่ 14 ของทัวร์นาเมนต์.ทัวร์นาเมนต์เป็นครั้งที่สองของอาเซียนฟุตซอลแชมเปียนชิพที่ได้จัดขึ้นในปี พ.ศ. 2560, กับ ครั้งแรกและครั้งเดียวที่ได้รับหน้าเป็นเจ้าภาพในปี พ.ศ. 2559 ที่ได้จัดขึ้นในช่วงต้นของปี 2560ทัวร์นาเมนต์นี้ได้ส่งเสริมให้ได้สิทธิ์เข้าแข่งขัน ฟุตซอลชิงแชมป์เอเชีย 2018

"บทความหลัก: ฟุตซอลชิงแชมป์เอเชีย 2018 รอบคัดเลือก"

การจับสลากได้จัดขึ้นในวันที่ 17 กุมภาพันธ์ พ.ศ. 2560 ในระหว่างการประชุม เอเอฟเอฟ ที่ โรงแรมโนโวเทลย่างกุ้งแม็กซ์ในกรุง ย่างกุ้ง, ประเทศเมียนมาร์ การจับสลากอีกครั้งหนึ่งได้จัดขึ้นในเดือนกันยายน 2560 เนื่องจากการถอนตัวของออสเตรเลีย.

แมตช์ทั้งหมดได้จัดขึ้นที่ สนามกีฬาในร่มพูถ่อ ใน โฮจิมินห์ซิตี

แมตช์ทั้งหมดลงเล่นที่ ประเทศเวียดนาม. เวลาที่ระบุไว้เป็น
ชาลส์ อาร์มสตรอง-โจนส์, ไวเคานต์ลินลีย์

ชาลส์ อาร์มสตรอง-โจนส์, ไวเคานต์ลินลีย์ () เป็นโอรสในเดวิด อาร์มสตรอง-โจนส์, ไวเคานต์ลินลีย์ และเซเรนา อาร์มสตรอง-โจนส์, ไวเคาน์เตสลินลีย์ โดยเขาเป็นพระนัดดาในเจ้าหญิงมาร์กาเรต เคาน์เตสแห่งสโนว์ดอน โดยชื่อ ชาลส์ ของเขาได้มาจากเจ้าชายชาลส์ เจ้าชายแห่งเวลส์ พระญาติของเขา ส่วนชื่อที่ 2 แพทริค ได้มาจากนักบุญไอร์แลนด์ และชื่อที่ 3 ไอเนียโก ได้มาจากสถาปนิกชาวอังกฤษ โดยแรกเกิดเขามีชื่อว่า เดอะฮอลเรอโนเบิล ชาลส์ อาร์มสตรอง-โจนส์ ก่อนที่จะได้รับการสถาปนาเป็นไวเคานต์ลินลีย์หลังจากที่ปู่ของเขาเสียชีวิต เขามีน้องสาว 1 คน คือ เลดีมาร์การีตา อาร์มสตรอง-โจนส์
มาริอา โฆเซ โลรา

มาริอา โฆเซ โลรา (, เกิด 15 สิงหาคม พ.ศ. 2533 ในลิมา เปรู) เป็นนางงามชาวเปรู ได้รับคัดเลือกจากองค์กรมิสเปรูเป็นตัวแทนเปรูในการประกวดเวที มิสแกรนด์อินเตอร์เนชันแนล 2017 ณ ประเทศเวียดนาม เธอเป็นผู้ชนะเลิศคนที่ 5 ของการประกวด มิสแกรนด์อินเตอร์เนชันแนล

องค์กรมิสเปรูต้องจัดงานการคัดเลือกพิเศษมาแทน เพื่อคัดเลือกตัวแทนเปรูในการประกวดมิสแกรนด์อินเตอร์เนชันแนล

ในปี ค.ศ. 2017 เนื่องจากมิสเปรู ได้จัดการประกวดหลังจากมิสแกรนด์อินเตอร์เนชันแนล ทำให้องค์กรมิสเปรูต้องจัดงานการคัดเลือกพิเศษมาแทน เพื่อคัดเลือกตัวแทนเปรูในการประกวดมิสแกรนด์อินเตอร์เนชันแนล ณ ประเทศเวียดนาม มาริอาได้เข้าการประกวดการคัดเลือกมิสแกรนด์เปรู 2016 และเธอได้รับการคัดเลือกจากองค์กรมิสเป็นเปรู เป็นตัวแทนประเทศเปรูไปประกวดเวที มิสแกรนด์อินเตอร์เนชันแนล 2017 ณ ประเทศเวียดนาม

มาริอาเป็นตัวแทนของเปรู ในประกวดมิสแกรนด์อินเตอร์เนชันแนล 2017 ที่เกาะฟู้โกว๊ก ประเทศเวียดนาม วันที่ 25 ตุลาคม ค.ศ. 2017 เธอสามารถคว้าตำแหน่งมิสแกรนด์อินเตอร์เนชันแนล 2017 มาครองได้สำเร็จ โดยมีสาวงามจากเวเนซุเอลา ฟิลิปปินส์ ปวยร์โตรีโก และเช็กเกียเป็นรองชนะเลิศตามลำดับ โดยเธอเป็นผู้เข้าประกวดคนแรกจากประเทศเปรูที่สามารถชนะในการการประกวด และเป็นสาวงามคนที่ 5 ที่ชนะในการประกวด หลังจากรับตำแหน่ง มาริอาต้องเดินทางมาอยู่ประเทศไทยเป็นเวลา 1 ปี เพื่อได้เดินทางไปปฏิบัติภารกิจที่ประเทศต่าง ๆ ได้แก่ เวียดนาม, ไทย, จีน, อินโดนีเซีย, เปรู, เวเนซุเอลา, โคลอมเบีย และพม่า
อาหารเบาหวาน

อาหารเบาหวาน () เป็นแบบรูปอาหารซึ่งผู้ป่วยเบาหวานหรือมีภาวะน้ำตาลสูงในเลือดใช้จัดการโรคเบาหวาน

ไม่มีแบบรูปอาหารเดี่ยวที่ดีที่สุดสำหรับผู้ป่วยเบาหวานทุกชนิดทุกคน สำหรับผู้ป่วยน้ำหนักเกินและโรคอ้วนที่มีเบาหวานชนิดที่ 2 อาหารลดน้ำหนักทุกชนิดที่บุคคลยึดถือและสามารถทำให้น้ำหนักลดได้ถือว่าได้ผล เนื่องจากคาร์โบไฮเดรตเป็นสารอาหารหลักซึ่งเพิ่มระดับน้ำตาลในเลือดอย่างสำคัญ การถกเถียงใหญ่สุดคือคาร์โบไฺฮเดรตในอาหารควรมีปริมาณเท่าใด ทังนี้ เนื่องจากแม้การลดการบริโภคคาร์โบไฮเดรตจะนำให้ระดับน้ำตาลในเลือดลดลง แต่จะขัดกับมุมมองซึ่งเป็นที่ยอมรับเดิมว่าคาร์โบไฮเดรตควรเป็นแหล่งแคลอรีหลัก โดยทั่วไปมีการแนะนำสัดส่วนแคลอรีที่ได้รับจากคาร์โบไฮเดรตอยู่ในพิสัยระหว่าง 20% ถึง 45% แต่การแนะนำสามารถแตกต่างกันได้ตั้งแต่ 16% ถึง 75%

การแนะนำที่มีการตกลงกันมากที่สุดคือ อาหารควรมีน้ำตาลต่ำและคาร์โบไฮเดรตเชิงซ้อน ขณะที่มีใยอาหารสูง โดยเฉพาะอย่างยิ่งใยอาหารที่ละลายน้ำได้ เช่นเดียวกัน ผู้ป่วยเบาหวานควรได้รับการส่งเสริมให้ลดการบริโภคคาร์โบไฮเดรตที่มีค่าดัชนีน้ำตาล (GI) แม้การแนะนำนี้ยังเป็นที่ถกเถียงกัน

โรคเบาหวาน
รายชื่อบุคคลในยุคสามก๊ก (ต)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ต รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
โบริส ไทกอสสกี

เซอร์ โบริส ไทกอสสกี ( ; 25 มิถุนายน ค.ศ. 1956 – 26 กุมภาพันธ์ ค.ศ. 2004) เขาเป็นประธานาธิบดีและผู้บัญชาการทหารสูงสุดแห่งสาธารณรัฐมาซิโดเนียในช่วงปีพ.ศ. 2542-2547 ต่อมาเขาก็เสียชีวิตด้วยอุบัติเหตุเครื่องบินตก

โบริส ไทกอสสกี เกิดมาในครอบครัวนิกายเมธะดิสม พ่อของเขาคิโล่ผู้ซึ่งเสียชีวิตในเดือนกันยายนปีค.ศ. 2008 ซึ่งเป็นคนงานที่ทำหน้าที่ในกองทัพบัลแกเรียและถูกขังไว้เป็นเวลาสองปีเพื่อให้เป็นเชลยศึก โบริส ไทกอสสกี สำเร็จการศึกษาในปีพ.ศ. 2523 โดยได้รับปริญญาทางด้านกฎหมายจากมหาวิทยาลัยในสโกเปีย จากนั้นเขาก็มีความเชี่ยวชาญด้านกฎหมาย, การค้า และการจ้างงาน และได้เดินทางมาเยือนสหรัฐหลายครั้งเพื่อได้ศึกษาคณะธรรมศาสตร์เพื่อเป็นรัฐมนตรี

โบริส ไทกอสสกี เริ่มเคลื่อนไหวในการเมืองหลังจากการประกาศอิสรภาพจากยูโกสลาเวียเมื่อเดือนพฤศจิกายน พ.ศ. 2534 เมื่อเขาเข้าร่วมพรรค VMRO-DPMNE เขามีบทบาทสำคัญในการพัฒนาความสัมพันธ์กับพรรคการเมืองอื่นๆในยุโรป และได้รับแต่งตั้งให้เป็นประธานคณะกรรมาธิการการต่างประเทศของพรรค เขาได้รับแต่งตั้งให้เป็นรัฐมนตรีช่วยว่าการกระทรวงการต่างประเทศเมื่อวันที่ 21 ธันวาคม พ.ศ. 2541 แต่ดำรงตำแหน่งนี้ไม่ถึงหนึ่งปี

เขาได้เป็นประธานาธิบดีเมื่อวันที่ 14 พฤศจิกายน พ.ศ. 2542 เนื่องจากคิโร เกอรเกยถูกแย้งว่าไม่โปรงใส่
เหยื่อมาร

เหยื่อมาร เป็นละครโทรทัศน์แนวดราม่า-สยองขวัญ-ไสยศาสตร์ ผลิตโดย บริษัท ฮูแอนด์ฮู จำกัด จากบทประพันธ์ของ กษมา สุรพัฒน์ บทโทรทัศน์โดย พระจันทร์ พิมพ์ทอง กำกับการแสดงโดย ชูศักดิ์ สุธีรธรรม ออกอากาศทุกวันจันทร์– วันอังคาร เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ฉัตรชัย เปล่งพานิช, จินตหรา สุขพัฒน์ , ทฤษฎี สหวงษ์ , พัชรินทร์ ศรีวสุภิรมย์ และนักแสดงชั้นนำอีกมากมาย เริ่มตอนแรกวันที่ 12 กันยายน พ.ศ. 2549– 31 ตุลาคม พ.ศ. 2549
ฟุตซอลชิงแชมป์เอเชีย 2018

ฟุตซอลชิงแชมป์เอเชีย 2018 เป็นครั้งที่ 15 ของ ฟุตซอลชิงแชมป์เอเชีย, เป็นการแข่งขันฟุตซอลชิงแชมป์ระดับนานาชาติประจำปีที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติทีมชายของทวีปเอเชีย. ครั้งนี้ได้จัดขึ้นใน ประเทศไต้หวัน (หมายถึง จีนไทเป โดย เอเอฟซี), ซึ่งได้รับการแต่งตั้งให้เป็นเจ้าภาพโดยเอเอฟซีเมื่อวันที่ 29 กรกฎาคม พ.ศ. 2560, ระหว่างวันที่ 6 และ 18 กุมภาพันธ์ พ.ศ. 2561. ทั้งหมด 16 ทีมที่จะลงเล่นในทัวร์นาเมนต์.

รอบคัดเลือกจะลงเล่นในวันที่ 15 ตุลาคม – 12 พฤศจิกายน พ.ศ. 2560.

ด้านล่างนี้คือ 16 ทีมที่ได้สิทธิ์สำหรับรอบสุดท้าย.

การแข่งขันจะลงเล่นในสองสนามในสองเมือง.
การจับสลากรอบสุดท้ายจะจัดขึ้นในวันที่ 12 ธันวาคม พ.ศ. 2560, 11:00 TWT (), ที่เชอร์วูด ไทเปในเมือง ไทเป. 16 ทีมจะถูกจับสลากอยู่ในสี่กลุ่มที่มีสี่ทีม. แต่ละทีมจะถูกจัดเป็นทีมวางตามผลงานของพวกเขาใน ฟุตซอลชิงแชมป์เอเชีย 2016 รอบสุดท้ายและ รอบคัดเลือก, กับชาติเจ้าภาพที่เป็นทีมวางโดยอัตโนมัติ จีนไทเป และได้ถูกระบุสู่ตำแหน่ง เอ1 ในการจับสลาก.

แต่ละทีมจะต้องลงทะเบียนผู้เล่น 14 คน, และอย่างน้อยที่สุดสองตำแหน่งจะต้องเป็นผู้รักษาประตู (กฏระเบียบข้อที่ 29.4 และ 29.5).

สองทีมที่ดีที่สุดของแต่ละกลุ่มผ่านเข้าสู่รอบก่อนรองชนะเลิศ.

เวลาทั้งหมดคือเวลาท้องถิ่น, TWT ().
ซาอุดีโปรเฟสชันนัลลีก

ซาอุดีโปรเฟสชันนัลลีก () เป็นลีกฟุตบอลสูงสุดของประเทศซาอุดีอาระเบีย ก่อตั้งในปี ค.ศ. 1976
รายชื่อบุคคลในยุคสามก๊ก (ถ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ถ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เควิน โอเวนส์ และแซมี เซย์น

เควิน โอเวนส์ และ แซมี เซย์น (Kevin Owens and Sami Zayn) เป็นทีมนักมวยปล้ำที่ปัจจุบันสังกัดอยู่WWE ทั้งสองเคยใช้ชื่อ เควิน สตีน และ เอล เจเนริโก (Kevin Steen and El Generico) สร้างชื่อเสียงร่วมกันในสมาคมริงออฟออเนอร์ (ROH) และสมาคมอิสระอื่นๆ ในบทบาทเพื่อนซี้และศัตรู
โรงเรียนท่าข้ามพิทยาคม

โรงเรียนท่าข้ามพิทยาคม เป็นโรงเรียนขยายโอกาสทางการศึกษาเปิดสอนชั้นอนุบาลถึงมัธยมศึกษาปีที่ 6 จำนวน 33 ห้องเรียน โรงเรียนมีเนื้อที่ 45 ไร่

ในเดือนธันวาคม พ.ศ. 2476 ทางราชการได้แต่งตั้งให้นายชื่น ภู่พระอินทร์ มาทำการสำรวจเด็กในหมู่บ้านเพื่อจะได้จัดตั้งโรงเรียน ปรากฏว่ามีนักเรียนพอที่จะเปิดทำการสอนได้ทางราชการจึงได้ประกาศตั้งโรงเรียนวัดพรหมรัตนารามขึ้นเมื่อวันที่ 1 พฤษภาคม พ.ศ. 2477 โดยจัดให้มีการสอนชั้นเตรียมประถมโดยมีนายชื่น ภู่พระอินทร์ เป็นครูใหญ่สอนตามหลักสูตรของกระทรวงศึกษาธิการ โดยใช้ศาลาการเปรียญวัดพรหมรัตนารามเป็นที่ศึกษาและได้จัดให้มีการสอนจนครบชั้นประถมศึกษาปีที่ ๔ในปีพ.ศ. 2486 ในปีพ.ศ. 2511 ทางราชการได้จัดสรรงบประมาณมาก่อสร้างอาคารเรียนแบบ ป.1ข ขนาด 4 ห้อง ใต้ถุนสูงจำนวนหนึ่งหลัง โดยก่อสร้างขึ้นในที่ดินของวัด

ยุวเกษตรกร ในประเทศไทย หมายถึงเด็กและเยาวชน อายุ 10 - 25 ปีที่สนใจการเกษตร รวมตัวกันในระดับหมู่บ้านขอจัดตั้งเป็นกลุ่มยุวเกษตรกรต่อสำนักงานเกษตรอำเภอและจังหวัด เพื่อรับบริการความรู้วิชาการเกษตรและเคหกิจเกษตรจากโครงการส่งเสริมการเกษตรในพื้นที่ ส่วนใหญ่เป็นโครงการอบรมความรู้ที่เหมาะสมกับอาชีพการเกษตรในท้องถิ่น

กลุ่มยุวเกษตรกรส่วนใหญ่มีสมาชิก 15 - 30 คน อายุใกล้เคียงกันหรือเรียนอยู่ชั้นเดียวกันมีทั้งประเภท กลุ่มในโรงเรียน กลุ่มนอกโรงเรียน และ กลุ่มผสม และมีเกษตรกรในท้องถิ่นอาสาสมัครเป็น ที่ปรึกษายุวเกษตรกร ประจำกลุ่ม ทำหน้าที่เป็นพี่เลี้ยงดูแลให้คำแนะนำกลุ่มในการดำเนินงานและกิจกรรม

กลุ่มยุวเกษตรกรส่วนใหญ่มีระยะเวลาเป็นกลุ่มประมาณ 2 - 4 ปี เพราะสมาชิกมีอายุมากขึ้น ไม่มีเวลามาร่วมกิจกรรม มีครอบครัวและอาชีพต้องรับผิดชอบ บางคนเปลี่ยนสถานภาพเป็นสมาชิกองค์กรหรือมีบทบาทหน้าที่อื่นในท้องถิ่น เช่น สมาชิกกลุ่มเกษตรกร และ กลุ่มแม่บ้านเกษตรกร เป็นต้น และมีกลุ่มยุวเกษตรกรหลายกลุ่มรับสมัครเด็กและเยาวชนเข้าเป็นสมาชิกรุ่นใหม่เพื่อดำเนินงานและกิจกรรมต่อไป โดยกลุ่มยุวเกษตรกรประเภทนอกโรงเรียนจะมีระยะเวลาเป็นกลุ่มมากกว่ากลุ่มยุวเกษตรกรประเภทในโรงเรียน

เว็บไซด์โรงเรียนท่าข้ามพิทยาคม
บัวปริ่มน้ำ

บัวปริ่มน้ำ เป็นละครโทรทัศน์แนวดราม่า ผลิตโดยบริษัท เมคเกอร์กรุ๊ป จำกัด จากบทประพันธ์ของ อาริตา บทโทรทัศน์โดย ส่องหล้า กำกับการแสดงโดย อำไพพร จิตต์ไม่งง ออกอากาศทุกวันจันทร์– วันอังคาร เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จริยา แอนโฟเน่, ลภัสรดา ช่วยเกื้อ, ทฤษฎี สหวงษ์ และนักแสดงชั้นนำอีกมากมาย เริ่มตอนแรกวันที่ 19 ธันวาคม พ.ศ. 2549-13 กุมภาพันธ์ พ.ศ. 2550 และถูกนำกลับมาสร้างใหม่ ในปี พ.ศ. 2562 นำแสดงโดย เมทินี กิ่งโพยม , เขมนิจ จามิกรณ์ และ จิรายุ ตันตระกูล
ความคิดของสี จิ้นผิงว่าด้วยสังคมนิยมกับลักษณะของจีนสำหรับสมัยใหม่

ความคิดของสี จิ้นผิงว่าด้วยสังคมนิยมกับลักษณะของจีนสำหรับสมัยใหม่ (; ) เป็นทฤษฎีการเมืองของสี จิ้นผิง เลขาธิการพรรคคอมมิวนิสต์จีน มีการกล่าวถึงคำนี้ครั้งแรกอย่างเป็นทางการในสมัชชาแห่งชาติครั้งที่ 19 ของพรรคคอมมิวนิสต์จีน แต่มีการพัฒนามาอย่างต่อเนื่องตั้งแต่ปี 2555 เมื่อสีเป็นเลขาธิการพรรคคอมมิวนิสต์จีน สมัชชาที่ 19 ยืนยันอุดมการณ์ดังกล่าวเป็นอุดมการณ์ชี้นำการเมืองและการทหารของพรรคคอมมิวนิสต์จีน

ตัวสีเองอธิบายความคิดดังกล่าวว่าเป็นส่วนหนึ่งของกรอบกว้าง ๆ ซึ่งสร้างไว้รอบสังคมนิยมกับลักษณะจีน คำของเติ้งซึ่งวางประเทศจีนไว้ใน "สังคมนิยมขั้นปฐมภูมิ" ในเอกสารของพรรคอย่างเป็นทางการและคำแถลงของผู้ร่วมงานของสี ความคิดดังกล่าวกล่าวว่าเป็นการต่อลัทธิมากซ์–เลนิน, ความคิดของเหมา เจ๋อตง, ทฤษฎีของเติ้ง เสี่ยวผิง, "สามตัวแทน" (Three Represents), และทัศนะการพัฒนาวิทยาศาสตร์ (Scientific Development Perspective) ว่าเป็นส่วนหนึ่งของชุดอุดมการณ์ชี้นำซึ่งรวบรวม "ลัทธิมากซ์ซึ่งรับเข้าบริบทจีน" และข้อพิจารณาร่วมสมัย

วันที่ 24 ตุลาคม ในสมัยปิดประชุม สมัชชาพรรคที่ 19 อนุมัติการรับความคิดของสี จิ้นผิงเข้าธรรมนูญแห่งพรรคคอมมิวนิสต์จีน
วิทยาลัยดนตรีกลาง

วิทยาลัยดนตรีกลาง (ภาษาจีน: 中央音乐学院, จงยางยินเยว่แซว๋เยวี่ยน) เป็นสถาบันแห่งหนึ่งในประเทศจีนซึ่งอยู่ในในช่วงก่อตั้ง เป็นสถาบันดนตรีขึ้นชื่อแห่งหนึ่งของจีน วิทยาลัยดนตรีกลางเคยขึ้นตรงต่อ และในปี 2000 ได้ย้ายขึ้นตรงกับ
วิทยาลัยแห่งนึ้ก่อตั้งเมื่อวันที่ 1 พย 1949 ที่เทียนจิน และได้ย้ายมาที่ปักกิ่งในปี 1958 เป็นสถาบันดนตรีลำดับที่แปดต่อจากวิทยาลัยดนตรีชิงมู่(ปัจจุบันปิดไปแล้ว) (ปัจจุบันปิดไปแล้ว) คณะศิลปกรรม(ปัจจุบันปิดไปแล้ว) มหาวิทยาลัยแห่งชาติเป่ย์ผิง(ปัจจุบันปิดไปแล้ว) วิทยาลัยดนตรีฮ่องกง(ปัจจุบันปิดไปแล้ว) วิทยาลัยดนตรีลู่ซวิ้น(ปัจจุบันปิดไปแล้ว) และ
สินีนาฏ วงศ์วชิราภักดิ์

พันเอกหญิง สินีนาฏ วงศ์วชิราภักดิ์ มีนามเดิมว่า นิรมล อุ่นพรม เป็นนายทหารบกหญิงชาวไทย ปัจจุบันดำรงตำแหน่งประจำหน่วยทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์

ในการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เมื่อวันที่ 26 ตุลาคม 2560 พันเอกหญิงสินีนาฏ ดำรงตำแหน่งผู้บังคับแถวแซงเสด็จ เป็นผู้ออกคำสั่งให้ทหารกองเกียรติยศทำความเคารพและจัดระเบียบแถวทหาร ณ ขบวนพระบรมราชอิสริยยศ และต่อเนื่องไปยังพระเมรุมาศ ด้วยเสียงอันทรงพลังและเฉียบขาด

สำนักข่าวต่างประเทศหลายสำนัก ได้ตีข่าวลงในเว็บไซต์ว่า เธอเดินเลือกซื้อสินค้ากับสมเด็จพระเจ้าอยู่หัวมหาวชิราลงกรณ บดินทรเทพยวรางกูร เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ขณะพระองค์ประทับอยู่ในประเทศเยอรมนี ซึ่งลักษณะการแต่งตัวของเธอจะใส่เสื้อเอวลอยเดินเคียงคู่กันกับสมเด็จพระเจ้าอยู่หัวอย่างสนิทสนม โดยในข่าวได้มีการลงภาพและวีดีโอขณะทั้งสองเดินเลือกซื้อสินค้า ซึ่งมีผู้ติดตามเดินคุ้มกันอย่างใกล้ชิดเอาไว้ด้วย

นอกจากนี้เธอยังเป็นสตรีที่ใส่ชุดออกกำลังกายคล้ายใส่ชุดชั้นในขาสั้นนั่งจิบเครื่องดื่มหลังจากออกกำลังกายเสร็จกับสมเด็จพระเจ้าอยู่หัวที่รัฐบาวาเรียโดยมีเจ้าหน้าที่นั่งคลานเข่ารออยู่กับพื้น ขณะที่เธอกับพระองค์ประทับอยู่บนเก้าอี้
อนธการ

อนธการ () เป็นภาพยนตร์ไทยแนว LGBT ดราม่าสยองขวัญ ที่ออกฉายในปี พ.ศ. 2558 กำกับโดย อนุชา บุญยวรรธนะ เขียนบทโดยอนุชา บุญยวรรธนะ และวาสุเทพ เกตุเพ็ชร์ นำแสดงโดยอรรถพันธ์ พูลสวัสดิ์, โอบนิธิ วิวรรธนวรางค์ และดวงใจ หิรัญศรี กำหนดออกฉายในวันที่ 6 สิงหาคม พ.ศ. 2558 เป็นหนังเวอร์ชั่นเต็มของ "คืนสีน้ำเงิน" จากซีรีส์ เพื่อนเฮี้ยน..โรงเรียนหลอน

ตั้มเป็นเด็กมัธยมที่ถูกเพื่อนที่โรงเรียนรังแกเป็นประจำ ที่บ้าน ตั้มไม่ได้รับการยอมรับจากครอบครัวและพ่อมักทำร้ายร่างกายตั้ม จนกระทั่งวันหนึ่ง ตั้มได้นัดเจอกับภูมิ เด็กหนุ่มลึกลับที่ตั้มรู้จักจากอินเตอร์เน็ต ทั้งสองคนได้นัดเจอกันที่สระว่ายน้ำร้าง และมีความสัมพันธ์กัน ภูมิทำให้ตั้มรู้สึกถึงความอบอุ่น ซึ่งเป็นสิ่งที่ตั้มโหยหาอยู่ตลอดเวลา และไม่เคยได้รับมันจากใคร 
ภูมิพาตั้มไปดูที่ดินผืนหนึ่งที่ถูกคนมีอำนาจยึดไปจนกลายเป็นกองขยะ และพยายามหาทางนำมันกลับคืนมา 
เมื่อความสัมพันธ์ของทั้งคู่ดำเนินไป ตั้มได้เข้าสู่โลกที่อยู่กึ่งกลางระหว่างความฝันและความจริง ที่เต็มไปด้วยความมืด วิญญาณ และอันตราย จนนำไปสู่การก่ออาชญากรรมร้ายแรงที่สุดในชีวิตของเขา
ดวงใจ หิรัญศรี

ดวงใจ หิรัญศรี เป็นนักแสดงหญิงชาวไทย เป็นที่รู้จักจากการแสดงละครเวทีอาชีพ และการรับบทที่ได้รับเสียงวิจารณ์ที่ยอดเยี่ยมในภาพยนตร์ อนธการ (2558)

ดวงใจ เกิดในปี พ.ศ. 2523 จบการศึกษาจากมหาวิทยาลัยธรรมศาสตร์ เธอเป็นหนึ่งในสามชิกของนักแสดงละครกลุ่มอนัตตาเธียเตอร์ และรับบทในภาพยนตร์และซีรีส์ต่างประเทศหลายเรื่ิองด้วยกัน ส่วนในภาพยนตร์ไทย เธอได้รับบทที่เป็นที่จดจำจากเรื่อง อนธการ ซึ่งทำให้เธอได้รับการเสนอชื่อเข้าชิง รางวัลภาพยนตร์แห่งชาติ สุพรรณหงส์,รางวัลชมรมวิจารณ์บันเทิง,รางวัลคมชัดลึก อวอร์ด และได้รับ รางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม
เจ้าหญิงทัทยานาแห่งลิกเตนสไตน์

เจ้าหญิงทัทยานาเสกสมรสกับมาทีอัส ฟิลลิพ ฟ็อน ลัททอร์ฟ เมื่อวันที่ 5 มิถุนายน พ.ศ. 2542 ในวาดุซ โดยมีพระธิดาและพระโอรสดังนี้

หลังจากเสมกสมรสแล้ว พระองค์ พระสวามี พระบุตร ได้ย้ายเข้ามาพำนักในประเทศและพำนักที่พระราชวังหลวง โดยจะเสด็จไปประทับ ณ สวิตเซอร์แลนด์ เป็นครั้งคราว